Mahmud ağa Qənizadə

Mahmud ağa Qənizadə () — Azərbaycan jurnalisti, naşir, tarixçi, inqilab xadimi.

 Həyatı 
Cənubi Azərbaycanın Salmas şəhərində doğulmuş, Təbrizdə vəfat etmişdir.

Dini – dünyəvi təhsilini valideynlərindən, görkəmli üləmalardan və məktəbdarlardan almış, ərəb, ingilis, fars, fransız, türk dillərini müstəqil öyrənmişdir. İran inqilabının (1906–11) iştirakçısı, Səttar xanın şəxsi katibi, Təbriz əncüməninin üzvü, azəri dili və ədəbiyyatının təbliğatçısı idi. 1907-ci ildən jurnalistlik fəaliyyətinə başlamış, ömrünün sonlarınadək bu sahədə çalışmışdır. "Fəryad" (Urmiyə, 1907), "Əncümən" (Təbriz, 1908–09), "Mühakimat" (Avropada, 1909), "Gavə" (Berlin), "Səhənd" (Təbriz, 1925-ci ildən) qəzetlərinin redaktoru, müdiri və naşiri olmuşdur.

 Mənbə 
 Şahverdiyev A. B., Azərbaycan mətbuatı tarixi, "Təhsil" nəşriyyatı, 2006

Kateqoriya:Cənubi Azərbaycan tarixi
Kateqoriya:İran Məşrutə inqilabı
Kateqoriya:Salmasda doğulanlar
Kateqoriya:Təbrizdə vəfat edənlər
Kateqoriya:İran Məşrutə inqilabının tərəfdarları